Kaheksatuhandeline

**Kaheksatuhandeline mäetipp** ehk **kaheksatuhandeline** (inglise keeles *eight-thousander*) on alpinismi kontekstis üle 8000&nbsp;m kõrgune mäetipp.

18. sajandil peeti maailma kõrgeimaks mäeks Andides asuvat Chimborazo kustunud vulkaani (6310&nbsp;m). Alles 1818. aastal mõõdistati esimene üle 8000 meetri kõrgune mäetipp – Himaalajas asuv Dhaulagiri (8172&nbsp;m). 1848. aastal avastati Dhaulagirist ida pool veel kõrgema tipuga mägi – Kanchenjunga (8585&nbsp;m).

1852. aastal arvutas Great Trigonometrical Survey of India töötaja Radhanath Sikhdar välitööde andmete põhjal välja, et Peak XV (Džomolungma) on kõrgeim mäetipp maailmas. Alles 1856. aastal avalikustas Great Trigonometrical Survey of India, et aastatel 1849–1850 tehtud teodoliitmõõdistuste andmete läbitöötamisel saadi Peak XV kõrguseks 8840 m.

6. märtsil 1987 teatasid uudisteagentuurid, et satelliidi abil tehtud mäetipu K2 mõõdistused näitasid, et K2 kõrgus jääb vahemikku 8858–8908&nbsp;m. Viis kuud hiljem lükkasid Hiina topograafid need mõõdistustulemused ümber. Nad said kordusmõõtmisel Džomolungma kõrguseks 8848 ja K2 kõrguseks 8611&nbsp;m.

## Kaheksatuhandelised
Kokku on Maal 14 üle 8000 meetri kõrgust mäge: 4 neist asuvad Karakorami ja 10 Himaalaja mäestikus.

### Karakoram
*K2 (8611 m)
*Gasherbrum I (8080 m)
*Broad Peak (8051 m)
*Gasherbrum II (8034 m)

### Himaalaja
*Annapurna (8091 m)
*Cho Oyu (8188 m)
*Dhaulagiri (8167 m)
*Džomolungma (8848 m)
*Kanchenjunga (8586 m)
*Lhotse (8516 m)
*Makalu (8485 m)
*Manaslu (8163 m)
*Nanga Parbat (8125 m)
*Xixabangma (8027 m)

## Esimesed tipputõusud kaheksatuhandelistele
Esimese teadaoleva tõusukatse kaheksatuhandelise mäe tippu tegid Albert F. Mummery ja John Norman Collie, kes üritasid 1895. aastal ronida Himaalajas Nanga Parbati (8125&nbsp;m) tippu. Tipputõus nurjus, kui Mummery ja kaks gurkhat hukkusid lumelaviinis.

Kõrgeima mäe Džomolungma vallutuskatsed algasid 1921. aastal. 17 aasta jooksul (1921–1938) üritasid kaheksa Suurbritannia ekspeditsiooni tagajärjetult rünnata mäetippu. Alles 1950. aastal saatis katsetajaid edu, kui Prantsuse mägiekspeditsiooni liikmed Maurice Herzog ja Louis Lachenal jõudsid Himaalajas Annapurna (8091&nbsp;m) tippu.

## Tipputõusud kõigile (14) üle 8000 meetri kõrguste mägede tippu
Esimeseks mägironijaks, kes on tõusnud kõigi 14 üle 8000&nbsp;m kõrguse mäe tippu, sai tiroollane Reinhold Messner. Kõigi 14 peatipu vallutamiseks kulus tal 16 aastat (1970–1986). Viimasena alistus talle 16. oktoobril 1986 Lhotse mäetipp (8516&nbsp;m). 11 kuud hiljem kordas Messneri saavutust poolakas Jerzy Kukuczka. Tal piisas 14 kaheksatuhandelise tipu vallutamiseks kaheksast aastast.

### Esimesed alpinistid, kes on tõusnud kõigi 14 üle 8000-meetrise mäe tippu (nn "pärandi nimistu")
Allikas: Veebisaidil *8000ers.com* Eberhard Jurgalski esitatud järjestustabel

**<small>''Märkus 1''. Tabeli esimeses veerus on alpinistide järjestus (mitmendana maailmas)</small>**

**<small>''Märkus 2''. Tabeli teises veerus on märge nende kohta, kes on tõusnud kõigi 14 kaheksatuhandelise mäe tippu ilma lisahapnikuta</small>**

**<small>''Märkus 3''. Naisalpinistide nimelahtrid on rohelise taustavärviga</small>**

### Jurgalski töörühma uurimistöö tulemused
Veebisaidi *8000ers.com * haldaja Eberhard Jurgalski, tuntud kaheksatuhandeliste mägede tipputõusude kohta teabe kogujana, avastas 2012. aastal, et mõned mägironijad lõpetavad tipputõusmise Annapurna üsna lamedal tipuharjal päristipust tükk maad eemal.

Mõne aja pärast lõi Jurgalski töörühma, kuhu kaasas Himaalaja Andmebaasist Rodolphe Popier' ja Tobias Panteli. Aastaid analüüsiti mägironijate tipputõusudes tehtud fotosid maailma kõrgeimatest tippudest, eriti Dhaulagiri (8167 m), Manaslu (8163 m) ja Annapurna (8091 m) kohta.

Uurimisrühm oli töötanud tuhandete juhtumitega, kuid Jackson Grovesi droonifotod Manaslust (vaata lähemalt artiklist Manaslu) ajendasid Jurgalskit lõpuks kogutud teavet jagama.

Juulis 2022 veebisaidi *8000ers.com* Jurgalski raportis väideti, et nad suutsid leida tõendeid, mis kinnitasid tõsiasja, et 53 mägironija hulgas, kes olid varem loetletud 14 kaheksatuhandelise tippu jõudnutena, on vaid kolm mägironijat, kes on tõusnud tegelikult kõigi (14) üle 8000 meetri kõrguste mägede geograafilistesse tippudesse (Ed Viesturs, Veikka Gustafsson ja Nirmal Purja). 

Viesturs jõudis oma 14. tippu 2005. ja Gustafsson 2009. aastal, seevastu Purja, kes oli teadlik oma kahest probleemsest tipputõusust, sai korrektse 14. tipu tehtud alles 2021. sügisel, kui ta kahel kaheksatuhandelisel mäel sooritas kordustipputõusu.  

Rodolphe Popier' selgituste kohaselt otsustasid nad asjade lihtsamaks muutmiseks jaotada uuritavad probleemsed tipputõusud kahte kategooriasse: 1) "**pole tippu**" (*no summit*) on nende tipputõusude tulemus, mille kohta saadud aruanded ja/või tipupildid viisid lõpuks negatiivsete vihjete/tõestusteni; 2) "**tõendus puudub**" (*no evidence*) on tulemus tipputõusudel, kus uurijad kas pole saanud ligi mäetipust tehtud fotodele või kui fotosid on võimatu analüüsida (öise kellaaja, halva ilma vms tõttu). "Kuid tõendite puudumine ei tähenda tipputõusu puudumist" lisas Popier.

Uurimisrühm leidis, et enamikul juhtudel, kui leidsid aset päristippu mittejõudmised, olid need tingitud pigem ausatest vigadest või põhjendatud teadmatusest, mitte tahtlikust ebaaususest.

Eesti alpinismitegelastest on Jurgalski töörühma uurimistöö tulemusi kommenteerinud Kristjan-Erik Suurväli. Muuhulgas nentis ta, et 8000-meetrised mäed on muutunud trofeetippudeks. Väga vähe tõuse tehakse uutel marsruutidel või isegi vähem käidavamatel teekondadel. Ja lisas, et "seetõttu tuleb iga trofeeronimist ja rekordit ka sellisena kajastada – kas jõuti tippu, jõuti eeltippu, lisahapnikuga või ilma, milles rekord seisneb ja kuidas on seda võimalik mõõta ehk tõendada".

### Jurgalski töörühma järelmid
Jurgalski seisukoht on, et igal juhul ei muuda "uus nimistu" mägironimislegendide teedrajavat rolli ja nende suurt tähtsust alpinismile. Ta märkis ajakirjanikule, et Messner avas kaheksatuhandelistel seitse uut marsruuti, Jerzy Kukuczka üheksa. Loretan ronis ka kõige raskematel marsruutidel, näiteks Dhaulagiri mäel, kus ta kõige kõrgeimasse punkti ei jõudnud, tegi ta seda talvel. Jurgalski sõnul on Messneri ja Kukuczka 13 korrektset kaheksatuhandelist tegelikult rohkem väärt kui Ed Viestursi ja Veikka Gustafssoni 14, kes ronisid alati tavalistel marsruutidel.

#### Järjestustabelid ja üleminekutabel
Veebisait *8000ers.com * otsustas oma saidil avaldada kaks järjestustabelit ja ühe üleminekutabeli:
*Kõigi (14) kaheksatuhandeliste mägede esimesed tipputõusjad (nn **"pärandi nimistu"**, inglise keeles *14 8K Legacy Table*). Siia tabelisse kanti 53 mägironija hulgast, kes olid varem loetletud 14 kaheksatuhandelise tippu tõusjatena, need, kes olid oma 14. tipu teinud enne 2018. aastat ja kellel polnud tõsiseid probleemseid tipputõuse (sel põhjusel jäeti tabelist välja näiteks Um Hong-gil (14. tipp  2001. aastal), Piotr Pustelnik (2010), Jorge Egocheaga (2014), Azim Gheychisaz (2017) ja Òscar Cadiach (2017)). Ülejäänud 34 mägironijat kanti tabelisse (vt tabelit ülevalpool). Tabel on lõplik ja täiendamisele ei kuulu.

*Kõigi (14) kaheksatuhandeliste mägede korrektsed tipputõusjad (nn **"uus nimistu"**, *14 8K Collectors Era Table*). Tegemist on tabeliga, mida jooksvalt täiendatakse. Siia kantakse need mägironijad, kelle kõigi 14 ronitud tipu kohta on veebisaidi *8000ers.com* meeskonnal kindlus, et kõik tipputõusud on tehtud korrektselt ja jõutud päristippu.

***Üleminekutabel** (*14 8K Transition Table*). Siia tabelisse kantakse: 1) need pärandi nimistu mägironijad, kelle kohta veebisaidi *8000ers.com* meeskond leidis, et neil on üks või mitu tipputõusu probleemsed (jõutud vaid eeltippu või tõendus peatippu jõudmise kohta on puudulik); 2) ülejäänud mägironijad, kes on enda väitel teinud 12 või enam tippu. Pärast, seda kui siinsesse tabelisse kantu on sooritanud oma 14. korrektse tipputõusu, kantakse ta üle  nn "uude nimistusse".

### Kõigi (14) kaheksatuhandeliste tippu jõudnute nn "uus nimistu"
Allikas: Veebisaidil *8000ers.com* Eberhard Jurgalski esitatud järjestustabel

#### Esinelik:
*1. – Ed Viesturs, 14. korrektne tipp 2005. aastal
*2. – Veikka Gustafsson, 14. korrektne tipp 2009. aastal
*3. – Nirmal Purja, 14. korrektne tipp 2021. aastal (pärast kahte kordustipputõusu 2021. aastal)
*4. – Sanu Sherpa, 14. korrektne tipp 2022. aastal (pärast ühte kordustipputõusu 2022. aastal)


Fail: Ed Viesturs - 2008 (crop).jpg |Ed Viesturs
Fail: Veikka Gustafsson.jpg |Veikka Gustafsson
Fail: Nirmal Purja.jpg |Nirmal Purja
Fail: Sanu Sherpa.jpg |Sanu Sherpa


2023. aastal täienes nimistu seitsme uue mägironijaga (Dong Hong Juan, Kristin Harila, Sophie Lavaud, Tenjen Sherpa, Viridiana Álvarez, Mingma Sherpa ja Chris Warner).

## Riigid vallutatud kaheksatuhandeliste arvu poolest
Allikas: Veebisaidil *8000ers.com* Eberhard Jurgalski esitatud järjestustabel

Kõigi 14 üle 8000 meetri kõrguste mägede tippu on jõudnud 17 riigi mägironijad (seisuga jaanuar 2024): 
*Euroopast Poola, Itaalia, Austria, Šveits, Saksamaa, Soome, Norra, Slovakkia, Rumeenia, Suurbritannia ja Hispaania. 
*Aasiast Jaapan, Nepal, Hiina, Iraan ja Lõuna-Korea
*Põhja-Ameerikast USA. 

**[[Baltimaad]]est** jäävad Leedu kuue ning Läti ja Eesti viie vallutatud kaheksatuhandelise mäetipuga riikide arvestuses kuuendasse kümnesse. Eesti mägironijad on jõudnud Cho Oyu (1996), Lhotse (2002), Džomolungma (2003 m), K2 (2018) ja Gasherbrum II (2021) tippu. 

### Riigid naismägironijate vallutatud kaheksatuhandeliste arvu poolest
Allikas: Veebisaidil *8000ers.com* Eberhard Jurgalski esitatud järjestustabel

Kõigi 14 üle 8000 meetri kõrguste mägede tippu on jõudnud kuue riigi naismägironijad (seisuga detsember 2023): 
*Euroopast Šveits ja Norra 
*Aasiast Jaapan ja Hiina
*Põhja-Ameerikast Mehhiko ja USA

**Baltimaadest** on Eesti naised tõusnud nelja (üks neist tipputõusudest on vaidlustatud), Leedu ja Läti naised kahe kaheksatuhandelise mäe tippu. Eesti naismägironijad on jõudnud Cho Oyu (2013, vaidlustatud), Džomolungma (2021 m), Gasherbrum II (2021) ja K2 (2022) tippu. Manaslu tipuvallutuse kohta on tabelis ära toodud märkus, et "päristippu pole jõutud".

## Eesti alpinistid kaheksatuhandeliste tipus

Esimese Eesti mägironijana tõusis kaheksatuhandelise mäe tippu tallinlane Aleksei Kovaltšuk, kes 26. oktoobril 1996 jõudis Cho Oyu tippu. Esimese Eesti alpinistina jõudis kaks kaheksatuhandelist vallutada samuti Kovaltšuk, kes 2002. aastal jõudis Lhotse tippu. 

Esimese Eesti naisalpinistina tõusis kaheksatuhandelise mäe tippu Krisli Melesk (2021. aastal Džomolungma). Enne teda on roninud üle 8000 meetri Anu Nõulik (Cho Oyu, 2013) ja Katrin Merisalu (Manaslu, 2019), kuid kumbagi neist tipputõusudest ei tunnistata peatippu jõudmisena.

Ainuke Eesti mägironija, kes on tõusnud ühel hooajal kahe kaheksatuhandelise mäe tippu, on Ott Tinn. 

Kokku on kaheksatuhandeliste tipus käinud 24 Eesti mägironijat.

7. juunil 2015 hukkusid Peruus Andides Tocllaraju mäel (6034&nbsp;m) lumesilla varisemise tõttu Jane Riga, Allan Valge ja toonane parim Eesti alpinist Tarmo Riga.

### Neli kaheksatuhandelist (4×8000)
#### [[Marie Saame]]
*Gasherbrum II (8034 m), 18. juuli 2021
*Broad Peak (8051 m), 18. juuli 2022
*Manaslu (8163 m), 27. september 2023
*Gasherbrum I (8080 m), 22. juuli 2025

### Kolm kaheksatuhandelist (3×8000)

#### [[Krisli Melesk]]
* Džomolungma (8848&nbsp;m), 23. mai 2021, lisa­hapnik (lisa O₂)
* K2 (8611&nbsp;m), 22. juuli 2022, , lisa O₂
*Lhotse (8516), 8. mai 2024, lisa O₂

#### [[Andras Kaasik]]
*Džomolungma (8848&nbsp;m), 16. mai 2011, lisa O₂
*K2 (8611&nbsp;m), 22. juuli 2018, lisa O₂ lisa O₂
*Lhotse, (8516&nbsp;m), 22.mai.2025, lisa O₂  lisa O₂

#### [[Ott Tinn]]
*Džomolungma (8848 m), 18. mai 2023, lisa O₂
*Lhotse (8516 m), 19. mai 2023, lisa O₂
*K2 (8611&nbsp;m) 29. juulil 2024, lisa O₂

### Kaks kaheksatuhandelist (2×8000)
#### [[Aleksei Kovaltšuk]]
*Cho Oyu (8188&nbsp;m), 26. oktoober 1996
*Lhotse (8516&nbsp;m), 14. mai 2002, lisa O₂

#### [[Tanel Tuuleveski]]
*Cho Oyu (8188&nbsp;m), 22. mai 2010 
*Džomolungma (8848&nbsp;m), 16. mai 2011, lisa O₂

#### [[Kunnar Karu]]
*Džomolungma (8848&nbsp;m), 24. mai 2023, lisa O₂
*Manaslu (8163&nbsp;m), 23. september 2025, lisa O₂

### Üks kaheksatuhandeline (1×8000) ja eeltipp

#### [[Tarmo Riga]]
*Cho Oyu (8188&nbsp;m), 9. oktoober 1998
*Broad Peak (eeltipp Rocky Summit 8028&nbsp;m), 23. juuli 2001

#### [[Raivo Plumer]]
*Cho Oyu (8188&nbsp;m), 11. oktoober 1998
*Broad Peak (eeltipp Rocky Summit 8028&nbsp;m), 23. juuli 2001

#### [[Katrin Merisalu]]
*Manaslu* eeltipp (u 8143 m, tipp ise 8163 m), 26. september 2019, lisa O₂
*Džomolungma (8848 m), 23. mai 2023, lisa O₂

### Üks kaheksatuhandeline (1×8000)
*Arne Sarapuu, Cho Oyu (8188&nbsp;m), 9. oktoober 1998
*Margus Proos, Cho Oyu (8188&nbsp;m), 11. oktoober 1998
*Tõivo Sarmet, Cho Oyu (8188&nbsp;m), 11. oktoober 1998
*Alar Sikk, Džomolungma (8848&nbsp;m), 22. mai 2003, lisa O₂
*Allan Valge, Cho Oyu (8188&nbsp;m), 22. mai 2010
*Johan Kütt, Gasherbrum II (8034 m), 18. juuli 2021
*Priit Joosu, Gasherbrum II (8034 m), 22. juuli 2022
*Krista Kirspuu, Gasherbrum II (8034 m), 22. juuli 2022
*Lauri Ehrenpreis, Gasherbrum II (8034 m), 22. juuli 2022
*Ain Rästa, Gasherbrum II (8034 m), 22. juuli 2022
*Kaspar Eevald, Džomolungma (8848 m), 21. mai 2024, lisa O₂
*Triin Seli, Džomolungma (8848&nbsp;m), 19. mai 2025, lisa O₂
*Taavi Kruut, Manaslu (8163 m), 23. september 2025, lisa O₂
*Argo Öövel, Manaslu (8163 m), 23. september 2025, lisa O₂

### Kaheksatuhandelise mäe eeltipp või tipuplatoo
*Anu Nõulik, Cho Oyu tipuplatoo (üle 8000 m), 13. mai 2013
*Uko Nõulik, Cho Oyu tipuplatoo (üle 8000 m), 13. mai 2013

## Vaata ka
*Viietuhandeline
*Kuuetuhandeline
*Seitsmetuhandeline
*Naised kaheksatuhandeliste tipus

## Viited

## Kirjandus
*Maurice Herzog. "Annapurna – esimene kaheksatuhandeline". Eesti Raamat: Tallinn, 1980 https://www.antikvariaat.eu/tr%C3%BCkis/annapurna-esimene-kaheksatuhandeline/2720
*Reinhold Messner. "All 14 Eight-Thousanders". The Crowood Press: 1988 https://www.amazon.com/All-14-Eight-thousanders-Reinhold-Messner/dp/1852231068/ref=sr_1_2?ie=UTF8&qid=1477252883&sr=8-2&keywords=Messner.+%22All+14+Eight-Thousanders%22.

## Välislingid
* 8000ers.com Kaheksatuhandelisi mäetippe ja tippalpiniste tutvustav veebisait
* Pilte kaheksatuhandelistest
* The Eight-Thousanders
* Kõrgemate mäetippude asukoht kaardil mapscamp.com